ferritiin 31.03.05 / Laborimeditsiin
Külastaja küsib:
tere.
detsembris tehti mul vereanalüüs.siis oli andmed nii -hemoglobiin 102,raud 6 ferritiin 2.6.Eile sain uute analüüside vastused hemogl.110,raud 14 ja ferritiin3,3.öeldi et raud ja hemogl .on korras ainule ferritiin on madal.Palun öelge mis see tähendab ja mida peaks ette võtma.
Tänades 45 aastane naine
Arst vastas:
dr Jüri Laasik
Laborimeditsiini arst
HTI Labor, Tallinn
Tere,
Küsimusest ei selgu küll, millist ravi Te vahepeal saite, kuid tõenäoliselt tarvitasite vahepealsel ajal rauapreparaate. Selle efekt on näha nii hemoglobiini kui rauasisalduse tõusus. Kuna ferritiin näitab rauadepoode (maks, põrn, luuüdi) seisundit, siis selle normaliseerumisega läheb veidi kauem aega, sest organism püüab kõigepealt säilitada veres raua sisalduse normaalsel tasemel ja siis alles hakata koguma varusid e. täitma depoosid.
Rauapreparaate võiks edasi võtta, kuid nende tarvitamisel järgige kindlasti arsti nõuandeid.
Lugupidamisega
Jüri Laasik
Nõuanded teemal: Laborimeditsiin
Tere!
Käisin vereanalüüsi andmas. Palun öelge kas kõik on korras? Lisasin analüüsid pdf. failina.
Aitäh!
Vastas dr Marge Kütt
Tere
Madalamad väärtused erütrotsüütide indeksitel (MCV ja MCHC) viitavad rauavaeguse võimalusele. Kuigi seerumraud on normi piirides, ei välista see rauapuudust. Õigem verenäitaja rauavaeguse ...
Tegin perearsti juures vereanalüüsi, millega läksin nina-kurgu- ja kõrvaarsti vastuvõtule. Probleemiks on krooniline nohu. Nina-kurgu- ja kõrvaarst soovitas koheselt hakata võtma rauapreparaate, kuna rauasisaldus ...
Vastas dr Marge Kütt
Tere
Vereanalüüsi põhjal võib öelda, et teil ei ole väljakujunenud rauavaegusaneemiat. MCH väärtus on piiripealne, mis viitab sellele, et punaverelibled on pigem väiksemad, mis ona rauavähesuse ...
Tere!
Minu vereanalüüs näitab ferritiini tõusu.Kui norm on 13..150qg/L siis minul on 191.Perearst ei näe põhjust muretsemiseks,sest ülejäänud näitajad kõik normis.Olen ise küll natuke pabinas,et ...
Vastas dr Marge Kütt
Tere
Ferritiin on muuhulgas ägeda faasi valk, seega võib tema tõus olla seotud põletikulise protsessiga organistmis. Kui see nii oleks, siis peaksid muudest analüüsidest olema suurenenud ka ...
Tere!
Mind vaevab, et ehkki mul on kõrge hemoglobiin (olnud aastaid samas vahemikus), 140-150), aga s-ferritiin on 10. Kas sellise hemoglb.taseme juures ei peaks see ferritiini näit olema kõrgem?. ...
Vastas dr Jüri Laasik
Tere,
Organismil on selline hea omadus, et ta püüab säilitada hemoglobiini kehaomaseid väärtusi (Teie puhul siis 140-150 mg/L) niikaua kui võimalik. Ferritiin näitab aga depoode seisundit. Depoodes ...
Tervist. 48-a N. Otsitakse aneemia põhjust - heale toitumisele vaatamata ferritiin 2, kasutan retaferi. Gastroskoopia ja günek. kontroll ei tuvastanud vereleket. Foolhape ja B12 normis - kas see tähendab ...
Vastas dr Jüri Laasik
Tere Tiiu,
Aneemiate tüübi ja põhjuste teadasaamine nõuab sageli mitmete lisauuringute tegemist ja komplekset lähenemist, sest lisaks veritsusest või rauapuudusest tekkinud aneemiatele on ...
Vaata kõiki nõustamisi